Léroksen arkeologinen museo

Léroksen arkeologinen museo (kreik. Αρχαιολογικό Μουσείο Λέρου, Archaiologikó Mouseío Lérou) on arkeologinen museo Agía Marínan kaupungissa Léroksen saarella Kreikassa. Se esittelee seudulta löydettyä pääosin antiikin aikaista esineistöä. Museo toimii vuonna 1882 valmistuneessa uusklassisessa rakennuksessa kaakkoon kaupungin keskustasta. Sen kokoelmiin kuuluu esineistöä esihistorialliselta ajalta bysanttilaiselle kaudelle, mukaan lukien keramiikkaa, figuriineja eli pienoispatsaita, arkkitehtonisia koristeosia, hautakiviä, piirtokirjoituksia, rahoja, mosaiikkeja ja seinämaalausten osia. Lähteet